**SPREMEMBA SOFINANCIRANJA PROMOCIJE IN DISTRIBUCIJE FILMOV**

**V REPUBLIKI SLOVENIJI**

Na podlagi *Sklepa o spremembi besedil javnih razpisov*, ki je bil objavljen dne 2. 8. 2023 na spletni strani sfc.si, Slovenski filmski center omogoča vsem producentom, ki imajo sklenjene pogodbe o sofinanciranju realizacije filmskega projekta oz. manjšinske koprodukcije, da izvajajo promocijo filmskega projekta že v zgodnejši fazi realizacije filmskega projekta.

Skupna sredstva namenjena promociji in distribuciji večinsko slovenskih filmskih projektov v Republiki Sloveniji znašajo 30.000,00 EUR. Skupna sredstva namenjena promociji in distribuciji manjšinsko koprodukcijskih projektov v Republiki Sloveniji znašajo 5.000,00 EUR.

Producent ima možnost razpoložljiva sredstva črpati v dveh fazah. Če se producent odloči aktivno izvajati promocijo že v zgodnejši fazi realizacije filmskega projekta, mu je zdaj omogočeno, da zaprosi za delna sredstva, vezana na izdelavo promocijskih materialov, ki lahko nastanejo samo med produkcijo filmskega projekta in vzpostavitev ter skrbništvo komunikacijskih kanalov v zgodnejši fazi realizacije filmskega projekta.

Za sredstva zaprosi, ko na Slovenski filmski center pošlje izpolnjeno *Vlogo za sofinanciranje promocije filmov v Republiki Sloveniji/1. del.* Pristojna komisija bo glede na izpolnjeno vlogo odločala o višini dodeljenih sredstev.

Za preostanek sredstev bo producent zaprosil pred začetkom distribucije filma v Republiki Sloveniji z oddajo *Vloge za sofinanciranje promocije in distribucije filmov v Republiki Sloveniji/2. del.* Vlogi bo kot obvezno prilogo priložil materiale in dokazila o aktivnostih, ki jih je izvedel v zgodnejših fazah realizacije filmskega projekta, kot jih je navedel v *Vlogi za sofinanciranje promocije filmov v Republiki Sloveniji/1. del.*

Producent lahko sam presodi, ali bo sredstva, namenjena promociji in distribuciji črpal v dveh delih ali v enem, pred začetkom redne distribucije. V primeru, da jih bo sredstva črpal enkrat, mora pred začetkom distribucije v Republiki Sloveniji oddati *Vlogo za sofinanciranje promocije in distribucije filmov v Republiki Sloveniji/2. del.*

*Vloga za sofinanciranje promocije in distribucije v Republiki Sloveniji/2. del* bo objavljena 01. 01. 2024.

Za filmske projekte, ki bodo v redni distribuciji do konca leta 2023, velja, da producent odda prijavo po do zdaj uveljavljenem postopku.

Za vsa vprašanja smo vam na voljo.

Kontaktna oseba:
Nerina T. Kocjančič

slovenskifilm@sfc.si